જુનાગઢ, 26 નવેમ્બરઃ 1971થી શરૂ થયેલી ગિરનાર પર્વત પરની સાહસપુર્ણ એવી ગિરનાર સ્પેર્ધા હવે વિશ્વ સ્તરે સુપ્રસિધ્ધ થાય તે માટે જિલ્લા વહિવટી તંત્ર દ્વારા ચાલુ વર્ષે વિશેષ આયોજન તંત્ર દ્વારા હાથ ધરાયુ છે. જિલ્લા કલેક્ટર આલોકકુમારે ગિરનાર સ્પર્ધાની તમામ જીણવટભરી વિગતો અને ગુજરાત અને દેશનાં વિવિધ રાજ્યોનાં યુવાનોનાં જોશ અને ઉત્સાહને ઉજાગર કરતી આ સ્પર્ધાની વિગતો ગિનીશ બુક ઓફ વર્લ્ડ કમિટીને રજુ કરી આ સ્પાર્ધાને ગિનીશ બુકનાં નોમીનેશન માટે મંજુર કરાવી છે. આ સ્પોર્ધાનું આગામી તા. 4 જાન્યુઆરીનાં રોજ ગિનીશબુકની ટીમ આ સ્પર્ધાનું રેકોર્ડીંગ સાથે કવરેજ કરી તેની નોંધ લેશે. આ માટે જિલ્લા વહિવટી તંત્ર દ્વારા સ્પર્ધાનાં સારામાં સારા દેખાવ માટેની તડામાર તૈયારીઓ શરૂ કરવામાં આવી છે.